sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Vazirlar Mahkamasi qaror qiladi: Oʻzbekiston Respublikasi Hukumatining quyidagi qarorlari oʻz kuchini yoʻqotgan deb hisoblansin: Oʻzbekiston Respublikasi Prezidenti huzuridagi Vazirlar Mahkamasining “1993-yilda Oʻzbekiston Respublikasining isteʼmol bozorini himoya qilish toʻgʻrisida” 1992-yil 22-dekabrdagi 584-son qarori, 7-bandidan boshqa; Oʻzbekiston Respublikasi Vazirlar Mahkamasining “Vazirlar Mahkamasining “1993-yilda Oʻzbekiston Respublikasining isteʼmol bozorini himoya qilish toʻgʻrisida” 1992-yil 22-dekabrdagi 584-son qarorini qisman oʻzgartirish toʻgʻrisida” 1993-yil 4-fevraldagi 54-son qarori; Oʻzbekiston Respublikasi Vazirlar Mahkamasining “Pul muomalasini tartibga solish va respublika isteʼmol bozorini himoya qilishni kuchaytirish toʻgʻrisida” 1993-yil 5-maydagi 204-son qarori 2-bandining tovarlarni kuponlar boʻyicha realizatsiya qilish qismi; Oʻzbekiston Respublikasi Vazirlar Mahkamasining “1993-yilda kuponlar berishning yangi tabaqalashtirilgan shkalalarini belgilash toʻgʻrisida” 1993-yil 1-iyundagi 262-son qarori; Oʻzbekiston Respublikasi Vazirlar Mahkamasining “Vazirlar Mahkamasining 1993-yil 1-iyundagi 262-son qarorini qisman oʻzgartirish toʻgʻrisida” 1993-yil 1-iyuldagi 329-son qarori; Oʻzbekiston Respublikasi Vazirlar Mahkamasining “Oʻzbekiston Respublikasining iqtisodiy manfaatlarini va aholini ijtimoiy himoya qilishni taʼminlash boʻyicha kechiktirib boʻlmaydigan chora-tadbirlar toʻgʻrisida” 1993-yil 8-iyuldagi 337-son qarorining 2, 3, 4 va 6-bandlari; Oʻzbekiston Respublikasi Vazirlar Mahkamasining “Rossiya Markaziy Bankining 1961—1992-yillar namunasidagi SSSR Davlat xazina biletlarini, SSSR Davlat banki biletlarini va Rossiya banki banknotlarini muomaladan chiqarish hamda Rossiya Bankining 1993-yil namunasidagi banknotlarini joriy etish toʻgʻrisidagi qarori bilan bogʻliq chora-tadbirlar haqida” 1993-yil 26-iyuldagi 374-son qarorining 7-bandi; Oʻzbekiston Respublikasi Vazirlar Mahkamasining “Oʻzbekiston Respublikasi hududida baravar toʻlov vositasi sifatida “Soʻm-Kuponlar”ni muomalaga kiritish toʻgʻrisida” 1993-yil 12-noyabrdagi 550-son qarorining 3, 4 va 8-bandlari; Oʻzbekiston Respublikasi Vazirlar Mahkamasining “Respublikada isteʼmol bozorini himoya qilish va pul muomalasini mustahkamlash borasidagi qoʻshimcha choralar toʻgʻrisida” 1993-yil 22-noyabrdagi 570-son qarorining 4-bandi; Oʻzbekiston Respublikasi Vazirlar Mahkamasining “Oʻzbekiston Respublikasi hududida “Soʻm-Kuponlar” muomalasi tartibini yanada takomillashtirish choralari toʻgʻrisida” 1993-yil 30-noyabrdagi 578-son qarori 1-bandining uchinchi xatboshi.
OʻZBEKISTON SSR MINISTRLAR SOVETINING MAHALLIY SOLIQLAR VA YIGʻIMLAR MASALALARI BOʻYIChA QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Oʻzbekiston Respublikasi Oliy Kengashining “Mahalliy soliqlar va yigʻimlar toʻgʻrisida” Oʻzbekiston Respublikasi Qonunini amalga kiritish haqida” 1993-yil 7-maydagi qaroriga muvofiq Vazirlar Mahkamasi qaror qiladi: quyidagilar oʻz kuchini yoʻqotgan deb hisoblansin: Oʻzbekiston SSR Ministrlar Sovetining “Oʻzbekiston SSR Ministrlar Soveti huzuridagi Moddiy madaniyat yodgorliklarini muhofaza qilish komitetini tuzish haqida” 1957-yil 30-avgustdagi 557-son qarorining 6-bandi; SSSR Ministrlar Sovetining “Tomoshaxonalardan olinadigan soliqni bekor qilish haqida va kinofilmlar koʻrsatishdan tushadigan daromadlardan olinadigan soliq toʻgʻrisida” 1975-yil 10-martdagi 194-son qarori yuzasidan Oʻzbekiston SSR Ministrlar Sovetining 1975-yil 15-apreldagi 207-son qarori (OʻzSSR QT, 1975-y., 4-son, 12-modda); Oʻzbekiston SSR Ministrlar Sovetining “Oʻzbekiston SSR Oliy Soveti Prezidiumining “Kolxoz bozorlarida bir yoʻla olinadigan yigʻim toʻgʻrisida” 1981-yil 30-iyundagi Farmonini ijro etish tartibi haqida” 1981-yil 20-iyuldagi 579-son qarori (OʻzSSR QT, 1981-y., 7-son, 22-modda).
RESPUBLIKA DAVLAT BOShQARUV ORGANLARI APPARATIGA SARFLANADIGAN BUDJET MABLAGʻLARINI YaNADA QISQARTIRISh ChORA-TADBIRLARI TOʻGʻRISIDA
(resolution, 2021-02-22)

Davlat hokimiyati va boshqaruv organlari apparatini yanada takomillashtirish va ularga sarflanadigan xarajatlarni qisqartirish maqsadida Vazirlar Mahkamasi qaror qiladi: 1. 1994-yil 1-yanvardan boshlab: — vazirliklar, davlat qoʻmitalari va idoralar markaziy apparati xodimlarining soni 1-ilovaga muvofiq; — viloyatlar va Toshkent shahar hokimliklari apparati, ularning boshqarmalari va boʻlimlari xodimlarining soni 2-ilovaga muvofiq; — tumanlar va shaharlar hokimliklari apparati va ularning boʻlimlari xodimlarining soni 3-ilovaga muvofiq; — vazirlar, davlat qoʻmitalari raislari va idoralar rahbarlarining oʻrinbosarlari soni 4-ilovaga muvofiq qisqartirilsin. 2. Xarajatlari oʻzlariga qarashli tashkilotlarning ajratmalari hisobiga qoplanadigan korporatsiyalar, konsernlar, uyushmalar, kompaniyalar hamda davlat va xoʻjalik boshqaruvining boshqa organlari rahbarlariga boshqaruv markaziy apparatlari tuzilmasini, shuningdek, oʻzlariga qarashli tashkilotlar va korxonalar boshqaruv apparatini puxta oʻrganib chiqish, ularning xodimlari sonini va ularga sarflanadigan xarajatlarni 15 foizgacha qisqartirish masalasini koʻrib chiqish tavsiya etilsin. 3. Budjetdan mablagʻ bilan taʼminlanadigan respublika boshqaruv organlari egallagan binolar va inshootlarga sarflanadigan xarajatlarni tartibga solish, ana shu maqsadlar uchun ajratiladigan mablagʻlardan oqilona va tejab foydalanish maqsadida Toshkent shahar hokimligi Oʻzbekiston Respublikasi Davlat mulki qoʻmitasi bilan birgalikda ushbu maqsadlarga moʻljallangan xarajatlarning (keyinchalik ularni indeksatsiya qilishni hisobga olgan holda) chegaralangan meʼyorlarini belgilangan tartibda ishlab chiqsin va tasdiqlasin. 4. Oʻzbekiston Respublikasi Moliya vazirligi davlat boshqaruv organlariga sarflanadigan xarajatlarni mablagʻ bilan taʼminlashni ular apparatlari xodimlari sonini ushbu qaror bilan nazarda tutilgan qisqartirishni hisobga olgan holda amalga oshirsin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, idoralar hamda davlat va xoʻjalik boshqaruvining boshqa organlari boshqaruv apparati xodimlari sonining qisqartirilishi boʻyicha amalga oshirilgan tadbirlarning natijalari toʻgʻrisida 1994-yil 1-fevralgacha Hukumatga axborot bersinlar. 6. Qarorning bajarilishini nazorat qilish Bosh vazirning oʻrinbosarlari zimmasiga yuklatilsin.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING “OʻZBEKISTON YoShLARI BOʻYIChA RESPUBLIKA KENGAShINI TAShKIL ETISh TOʻGʻRISIDA” 1992-YIL 4 DEKABRDAGI 568-SON QARORIGA QISMAN OʻZGARTIRISh KIRITISh HAQIDA
(resolution, 2017-02-20)

Vazirlar Mahkamasi qaror qiladi: Oʻzbekiston Respublikasi Prezidenti huzuridagi Vazirlar Mahkamasining 1992-yil 4-dekabrdagi 568-son qarorining 1-bandi quyidagi mazmundagi xatboshi bilan toʻldirilsin: “Oʻzbekiston yoshlar ishlari boʻyicha respublika kengashiga Kengash aʼzolarining ayrimlari undan chiqib ketgan taqdirda Kengash tarkibiga tegishli vazirliklar, idoralar va viloyatlar hokimliklarining yangi rahbarlarini kiritish huquqi berilsin”.
PUL MUOMALASINI TARTIBGA SOLIShNING AYRIM ChORA-TADBIRLARI TOʻGʻRISIDA
(resolution, 2021-02-22)

Pul muomalasini yanada tartibga solish va “Soʻm-Kupon” kursini mustahkamlash maqsadida Vazirlar Mahkamasi qaror qiladi: 1. Belgilab qoʻyilsinki, 1993-yil 16-dekabrdan boshlab non, un, goʻsht, sut, guruch, qand-shakar, choy, oʻsimlik moyi, shuningdek, boshqa barcha oziq-ovqat tovarlari faqat “Soʻm-Kuponlar”ga sotiladi. 2. Rossiya Bankining 1993-yil namunasidagi barcha qiymatdagi pullari 1993-yil 16-dekabrdan boshlab oziq-ovqat tovarlarini sotishda Oʻzbekiston Respublikasi hududida qabul qilinmaydi. Ayni paytda mazkur pullardan toʻlovlarning qolgan barcha turlari uchun, shu jumladan, nooziq-ovqat tovarlari va xizmatlar uchun haq toʻlashda “Soʻm-Kuponlar” bilan bir qatorda toʻlov vositasi sifatida cheklashlarsiz foydalanish saqlab qolinadi. 1994-yilning 1-yanvarigacha nooziq-ovqat tovarlarni sotishda va xizmatlar koʻrsatishda aholidan, “Soʻm-Kuponlar” bilan bir qatorda, SSSR Davlat bankining 1961—1992-yillar namunasidagi qiymati 1,3,5,10 va 25 rubl boʻlgan pullari qabul qilinaveradi. 3 Bank muassalari va ular huzuridagi komissiyalar kundalik doimiy inkassatsiyalash chogʻida savdo tashkilotlari tomonidan oziq-ovqat tovarlarini sotishning belgilangan tartibiga rioya qilishini qattiq nazorat qilsinlar. 4. Oʻzbekiston Respublikasi Markaziy banki 1993-yil namunasidagi Rossiya rubllarini “Soʻm-Kuponlar”ga 1:1 nisbatida, shuningdek, almashtirish fondi (ularni xarid qilish hajmi) doirasida “Soʻm-Kuponlar”ni Rossiya rubllariga almashtiradigan maxsus punktlar tarmogʻini kengaytirsin.
OʻZBEKISTON RESPUBLIKASI PREZIDENTI HUZURIDAGI VAZIRLAR MAHKAMASINING 1992-YIL 15 IYuNDAGI 282-SON QARORIGA OʻZGARTIRISh KIRITISh TOʻGʻRISIDA
(resolution, 1995-06-16)

Moddiy-texnika resurslari narxlari muntazam ravishda oʻsib borayotganligi, ish haqi darajasi oshishi munosabati bilan hamda qishloq va oʻrmon xoʻjaligini yuritish bilan bogʻliq boʻlmagan ehtiyojlarga ajratiladigan yerlar uchun qishloq xoʻjaligi va oʻrmon xoʻjaligi ishlab chiqarishi nobudgarchiligini toʻliq qoplash maqsadida Vazirlar Mahkamasi qaror qiladi: Belgilab qoʻyilsinki, Vazirlar Mahkamasining 1992-yil 15-iyundagi 282-son qarori bilan tasdiqlangan Oʻzbekiston Respublikasida yerlarning qishloq va oʻrmon xoʻjaligini yuritish bilan bogʻliq boʻlmagan ehtiyojlar uchun olinishi munosabati bilan qishloq xoʻjaligi va oʻrmon xoʻjaligi ishlab chiqarish nobudgarchiligi hajmlarini aniqlash hamda ularning oʻrnini qoplash tartibi toʻgʻrisidagi nizomning 20-bandi hamda 1 va 2-jadvallarda belgilangan qishloq xoʻjaligi ehtiyojlari bilan bogʻliq boʻlmagan maqsadlarda olib qoʻyiladigan teng bahodagi yangi sugʻoriladigan va lalmi yerlarni, shuningdek, pichanzorlar va yaylovlarni oʻzlashtirish qiymati 1994-yil yanvar oyidan boshlab kamida 50 baravar oshadi.
SAVDO VA XIZMAT KOʻRSATISh SOHASI KORXONALARIDA TEKShIRIShLARNI TARTIBGA SOLISh TOʻGʻRISIDA
(decree, 1996-08-08)

Qaysi idoraga boʻysunishidan va mulkchilik shaklidan qatʼi nazar, savdo va xizmat koʻrsatish sohasi korxonalarida tekshirishni tartibga solish, xodimlarni asosiy faoliyatdan nooʻrin chalgʻitish hollariga barham berish, bu ishda takrorlash va parallelizmga yoʻl qoʻymaslik maqsadida: 1. Belgilab qoʻyilsinki, qaysi idoraga boʻysunishidan va mulkchilik shaklidan qatʼi nazar, savdo va xizmat koʻrsatish sohasi korxonalarining faoliyatini faqat Oʻzbekiston Respublikasi Vazirlar Mahkamasi huzuridagi Bosh davlat soliq boshqarmasi va uning hududiy boʻlinmalari Oʻzbekiston Respublikasi Moliya vazirligining moliya va taftish organlari ishtirokida amaldagi qonunlarga muvofiq tekshiradilar. Bosh davlat soliq boshqarmasiga bir hafta muddat ichida savdo va xizmat koʻrsatish sohasi korxonalari faoliyatini har jihatdan tekshirishni muvofiqlashtirish toʻgʻrisidagi Nizomni ishlab chiqish topshirilsin. 2. Takrorlash va parallelizmga barham berish maqsadida, qaysi idoraga boʻysunishidan va mulkchilik shaklidan qatʼi nazar, savdo va xizmat koʻrsatish sohasi korxonalarida mahalliy boshqaruv organlari, davlat nazorati, ichki ishlar, sogʻliqni saqlash, standartlashtirish, metrologiya va sertifikatsiya organlari oʻzlarining respublika tashkilotlari tomonidan tekshirish uchun aniq topshiriq koʻrsatib berilgan tegishli ruxsatnomalarsiz tekshirishlarni oʻtkazishi taqiqlansin. 3. Vazirliklar, davlat qoʻmitalari, idoralar, korporatsiyalar, konsernlar, uyushmalar va respublika birlashmalari Qoraqalpogʻiston Respublikasining Vazirlar Kengashi, viloyatlar va Toshkent shahar hokimliklari bilan birgalikda ushbu Farmon talablari joylarda qatʼiy bajarilishini taʼminlasinlar. 4. Vazirlar Mahkamasi 10 kun muddat ichida amaldagi normativ hujjatlarga tegishli oʻzgartirishlar kiritsin.
OʻZBEKISTON RESPUBLIKASI KONSTITUTSIYASINING BIR YILLIGI MUNOSABATI BILAN AVF ETISh TOʻGʻRISIDA
(constitution, 1993-12-07)

Oʻzbekiston Respublikasi Konstitutsiyasi qabul qilingan kunning bir yilligi munosabati bilan mehr-shavqat va insonparvarlik qoidalariga amal qilib, qaror qilaman: 1. Birinchi marta qamoqqa hukm qilingan ayollar va balogʻatga yetmagan shaxslar ogʻir jinoyat, shuningdek, uyushgan jinoiy guruhlar tarkibida jinoyat sodir etmagan boʻlsalar, jazodan ozod qilinsin. 2. Ehtiyotsizlik oqibatida sodir etgan jinoyatlari uchun 5 yilgacha muddatga ozodlikdan mahrum qilingan boshqa fuqarolar jazodan ozod qilinsin. 3. Farmonning 1-moddasida sanab oʻtilgan shaxslarning jinoiy ishlarini tergov qilish va sudda koʻrib chiqish toʻxtatilsin. 4. Mazkur Farmon eʼlon qilingan kundan kuchga kiradi va 4 oy ichida ijro etilishi kerak.
YOSH AVLODNI SOGʻLOMLASHTIRISH MUAMMOLARINI KOMPLEKS HAL ETISH TOʻGʻRISIDA
(resolution, 1993-12-03)

Respublika aholisining salomatligini va oilaning tinchligini mustahkamlash maqsadida Vazirlar Mahkamasi qaror qiladi: 1. “Sogʻlom avlod uchun” jamgʻarmasi, Oʻzbekiston Respublikasi Sogʻliqni saqlash vazirligi va “Ekosan” jamgʻarmasining yosh avlodni sogʻlomlashtirish muammolarini kompleks hal etish toʻgʻrisidagi takliflari qoʻllab quvvatlansin. Oʻzbekiston Respublikasining yosh avlodni sogʻlomlashtirish dasturi ilovaga* muvofiq tasdiqlansin. 2. “Sogʻlom avlod uchun” jamgʻarmasi va Oʻzbekiston Respublikasi Sogʻliqni saqlash vazirligiga yosh avlodni sogʻlomlashtirish dasturini roʻyobga chiqarishni muvofiqlashtirish va nazorat qilish funksiyasi yuklatilsin. 3. Sogʻliqni saqlash vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari homiladorlarga tibbiy yordam koʻrsatuvchi va bolalar obyektlari ustunlik bilan qurilishini nazarda tutsinlar, ular qurilishini, odatda, mavjud koʻp ixtisosli viloyat, shahar va tuman markaziy kasalxonalari negizida amalga oshirsinlar. “Oʻzistiqbolstat” davlat qoʻmitasi tegishli limitlar ajratishni nazarda tutsin. 4. Sogʻliqni saqlash vazirligi, “Sogʻlom avlod uchun” jamgʻarmasi, Qizil Yarim oy jamiyati Qoraqalpogʻiston Respublikasi Vazirlar Kengashi, viloyatlar va tumanlar hokimliklari bilan birgalikda sogʻliqni saqlash birlamchi boʻgʻinlari (feldsherlik-akusherlik punktlari, qishloq davolash ambulatoriyalari, qishloq uchastka kasalxonalari) negizida homiladorlarga va kichik yoshdagi bolalarga tibbiy-ijtimoiy yordam koʻrsatish boʻyicha doimiy ishlovchi guruhlar tashkil etsinlar. 5. Din ishlari qoʻmitasi xotin-qizlarga eʼtiborning muhimligi, oilani oqilona tashkil etish, goʻdak bolalarni ona suti bilan oziqlantirish, boʻlajak onalar va yosh avlodning salomatligi uchun ota-onalar va jamiyatning masʼuliyati toʻgʻrisida tushuntirish ishlari olib borish yoʻli bilan yosh avlodni sogʻlomlashtirish dasturini roʻyobga chiqarishda diniy tashkilotlarning hamkorligini taʼminlasin. 6. Xalq taʼlimi vazirligi, Oliy va oʻrta maxsus taʼlim vazirligi Sogʻliqni saqlash vazirligi bilan birgalikda umumiy taʼlim maktablari yuqori sinflarining, oʻrta maxsus va oliy oʻquv yurtlarining oʻquv dasturlariga oʻsmirlar gigiyenasini, oʻgʻil va qiz bolalar organizmi rivojlanishining anatomo – fiziologik xususiyatlarini oʻrganish masalalarini joriy etsinlar. Tegishli darsliklar va qoʻllanmalar bilan taʼminlasinlar. 7. Vazirliklar, davlat qoʻmitalari, idoralar, Qoraqalpogʻiston Respublikasi, Vazirlar Kengashi, viloyatlar va Toshkent shahar hokimliklari, jamoat jamgʻarmalari, mulkchilik shaklidan qati nazar, korxonalar, yosh avlodni sogʻlomlashtirish dasturini roʻyobga chiqarishga koʻmaklashsinlar. 8. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining ijtimoiy masalalar, Fan va madaniyat majmuiga yuklatilsin.
RESPUBLIKA TEATRLARI ARTISTLARINING MEHNATIGA HAQ TOʻLASh ShARTLARINI YaXShILASh TOʻGʻRISIDA
(decree, 1993-12-03)

Teatr artistlari teatr sanʼatini rivojlantirish va targʻib qilishga katta hissa qoʻshayotganliklarini, ularning respublika yosh avlodini maʼnaviy va axloqiy jihatdan tarbiyalashdagi xizmatlarini inobatga olib, shuningdek ijodkor xodimlarning moddiy taʼminotini yanada yaxshilash maqsadida: 1. Oʻzbekiston Respublikasining teatrlarida ishlovchi artistlar uchun 1993-yilning 1-dekabridan boshlab mansab okladlarining 25 foizi miqdorida maoshlariga har oylik ustama haq belgilansin. 2. Oʻzbekiston Respublikasining Madaniyat ishlari vazirligi Oʻzbekiston Respublikasining Moliya vazirligi bilan kelishgan holda ushbu Farmonga muvofiq mansab okladlariga ustama haq belgilanadigan teatr xodimlari toifalarining roʻyxatini tasdiqlasin. 3. Oʻzbekiston Respublikasining Moliya vazirligi mazkur ustama haqlarni joriy etish bilan bogʻliq sarf-xarajatlarni pul bilan taʼminlash manbalarini aniqlasin.
OʻZBEKISTON RESPUBLIKASIGA AVTOTRANSPORT VOSITALARI KELTIRIShNI TARTIBGA SOLISh BOʻYIChA QOʻShIMChA ChORA-TADBIRLAR TOʻGʻRISIDA
(resolution, 1994-03-11)

Respublikaga avtotransport vositalari keltirishni tartibga solish va ichki isteʼmol bozorini himoya qilish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1992-yil 21-oktabrdagi 485-son qarorining 2-ilovasida nazarda tutilgan ayrim tovarlar, materiallar va xomashyoni import qilishga vaqtinchalik boj toʻlovlari stavkalariga oʻzgartirishlar va qoʻshimchalar kiritilsin (ilova qilinmoqda)*. 2. Belgilab qoʻyilsinki, avtotransport vositalarini import qilish boj toʻlovlari: ularni yuridik va jismoniy shaxslar tomonidan Oʻzbekiston Respublikasining bojxona hududiga keltirishda belgilangan tartibda undiriladi; avtotransport vositalarini yuridik shaxslar tomonidan Vazirlar Mahkamasining farmoyishlariga muvofiq keltirishda undirilmaydi. 3. Oʻzbekiston Respublikasi Vazirlar Mahkamasining 1993-yil 17-fevraldagi 90-sonli qaroriga ilovada belgilangan Oʻzbekiston Respublikasiga yuridik shaxslar tomonidan olib kelinayotgan transport vositalarini import qilishga vaqtinchalik boj toʻlovlari stavkalari oʻz kuchini yoʻqotgan deb hisoblansin. 4.Oʻzbekiston Respublikasi Davlat bojxona qoʻmitasi oʻn kun muddatda oʻzining normativ hujjatlarini ushbu qaror bilan muvofiq holga keltirsin.
ChORVA VA SUTNING XARID NARXLARINI TASDIQLASh TOʻGʻRISIDA
(resolution, 2021-02-22)

Goʻsht va sutning zarur davlat zaxiralarini vujudga keltirish hamda respublika aholisini goʻsht-sut mahsulotlari bilan barqaror taʼminlash maqsadida Vazirlar Mahkamasi qaror qiladi: 1. 1993-yilning 1-dekabridan boshlab chorva va sutning xarid narxlari ilovaga muvofiq tasdiqlansin. 2. Oʻzbekiston Respublikasi Moliya vazirligi bir hafta muddat ichida chorva va sut yangi xarid narxlarining preyskurantlarini manfaatdor vazirliklar va idoralarga yetkazsin. ‎ ‎ tonnasi uchun ming soʻm ‎(oʻrta hisobda)‎ ‎ ‎Tirik vaznda ‎‎ ‎Soʻyilgan vaznda ‎ Qoramol, yilqi va tuyalar‎ 1680‎ 3500‎ Choʻchqalar‎ 2110‎ 3500‎ Qoʻy va echkilar‎ 1390‎ 3500‎ ‎ ____________‎ ‎ Asosiy yogʻlilik darajasi ‎3,6 % boʻlgan sut‎ ‎250‎ ‎
BOShOQLI DON EKINLARINING XARID NARXLARINI OShIRISh TOʻGʻRISIDA
(decree, 1994-04-12)

Moddiy-texnika va energetika resurslariga oshib ketgan xarajatlarni qoplash hamda jamoa xoʻjaliklari, davlat xoʻjaliklarini, ijara, fermer xoʻjaliklari va boshqa xoʻjaliklarni, shuningdek qishloq aholisini boshoqli don ekinlarining maydonlarini kengaytirishga va yalpi hosilini koʻpaytirishga ragʻbatlantirish maqsadida: 1. 1994-yil hosilidan boshlab boshoqli don ekinlarining xarid narxlari oʻrta hisobda 1 tonna bugʻdoy uchun — 120 ming soʻm, arpa —96 ming soʻm, suli — 96 ming soʻm va javdar — 115 ming soʻm miqdorida tasdiqlansin. 2. Oʻzbekiston Respublikasining Moliya vazirligi yangi xarid narxlarning preyskurantlarini ishlab chiqib, tegishli vazirliklar va idoralarga yetkazsin.
ShAHARDA VA ShAHAR ATROFIGA QATNAYDIGAN TRANSPORTDA YOʻLOVChI TAShISh UChUN TARIFLAR TOʻGʻRISIDA
(resolution, 1994-01-27)

Yoqilgʻi, energiya manbalari, texnika va asbob-uskunalar narxlarining oshib borishi davom etayotganligi munosabati bilan hamda shaharda va shahar atrofida yoʻlovchilar tashuvchi transportning bir maromda ishlashi uchun sharoitlar yaratish maqsadida Vazirlar Mahkamasi qaror qiladi: 1. 1993-yil 1-dekabrdan boshlab metro, tramvay, trolleybus va avtobusda bir marta yurishning cheklangan tarifi 30 “Soʻm-Kupon” (yoki rubl) qilib belgilansin. 1993-yil 1-dekabrdan boshlab shahar atrofida yoʻlovchilar tashish tariflarining amaldagi cheklangan miqdorlari 2,5 baravar oshirilsin. 2. Aholining ayrim toifalari uchun hozirgi vaqtda amalda boʻlgan imtiyozlar saqlab qolinsin. 3. Oʻzbekiston Respublikasi Moliya vazirligi uch kun muddatda: yoʻlovchilar tashish yangi tariflarining preyskurantlarini tasdiqlasin va ularni barcha manfaatdor vazirliklar va idoralarga oʻz vaqtida oʻtkazishni taʼminlasin; Kommunal xizmat koʻrsatish vazirligi, “Oʻzavtotrans” davlat korporatsiyasi va “Toshshaharyoʻlovchitrans” davlat uyushmasiga beriladigan dotatsiyalar miqdorini aniqlasin. 4. Shaharda va shahar atrofida yoʻlovchilar tashish tariflarining Oʻzbekiston Respublikasi Vazirlar Mahkamasining 1993-yil 14-oktabrdagi 494-son qarori (1-ilova) bilan belgilangan cheklangan miqdorlari bekor qilinsin. 5. Ushbu qarorning bajaralishini nazorat qilish Vazirlar Mahkamasining kapital qurilish, transport va aloqa boʻlimiga yuklatilsin.
RESPUBLIKADA ISTEʼMOL BOZORINI HIMOYA QILISh VA PUL MUOMALASINI MUSTAHKAMLASh BORASIDAGI QOʻShIMChA ChORALAR TOʻGʻRISIDA
(resolution, 2021-02-22)

SSSR Davlat banki va Rossiya Bankining 1961—1992-yillar nusxasidagi qogʻoz pullari sobiq SSSRning amalda barcha mamlakatlarida muomaladan toʻxtatilganligi munosabati bilan va respublikada ichki isteʼmol bozorini himoya qilish hamda pul muomalasini mustahkamlash maqsadida, shuningdek, mazkur masala yuzasidan ilgari qabul qilingan qarorlarga qoʻshimcha ravishda Vazirlar Mahkamasi qaror qiladi: 1. Belgilab qoʻyilsinki, 1993-yilning noyabr oyi uchun navbatdagi ish haqi va boshqa pul toʻlovlari shu yilning 29-noyabridan boshlab toʻliq “Soʻm-Kuponlar” bilan toʻlanadi. 2. 1993-yilning 1-dekabridan Oʻzbekiston Respublikasining hududida SSSR Davlat bankining 1961—1992-yillar nusxasidagi qiymati 200, 500 va 1000 rubl boʻlgan qogʻoz pullarini barcha turdagi toʻlovlarga qabul qilish toʻxtatilishi belgilab qoʻyilsin. Oʻzbekiston Respublikasi fuqarolarining qoʻlida muomalada boʻlgan mazkur qiymatlardagi qogʻoz pullardan quyidagicha foydalanish mumkin: a) 1993-yilning 1-dekabrigacha — Vazirlar Mahkamasining 1993-yil 12-noyabrdagi 550-son qaroriga muvofiq (ushbu qarorning 1-ilovasiga kirmagan, qiymati 25 ming rublgacha boʻlgan tovarlar va xizmatlar haqini toʻlashda); b) Jamgʻarma bankining hamma muassasalari tomonidan Oʻzbekiston Respublikasining doimiy propiskasi boʻlgan fuqarolaridan quyidagi tartibda qabul qilinadi: — birinchi marta omonatga pul qoʻyuvchi fuqarolar uchun pullar 200 ming rublgacha miqdorda - 1993-yil 4-dekabrgacha qabul qilinadi; — shaxsiy schyotlari boʻlgan fuqarolar uchun 1993-yilning 1-dekabridan 4-dekabrigacha oʻz omonatlarini 200, 500, 1000 rubllik pullar bilan 200 ming rublga qadar yetkazib toʻldirishlariga ruxsat beriladi; — 200 ming rubldan oshadigan mablagʻ 1993-yilning 4-dekabriga qadar alohida maxsus foizsiz schyotga cheklovlarsiz oʻtkaziladi. 3. Oʻzbekiston Respublikasining Markaziy banki 1993-yilning 1-dekabridan boshlab SSSR Davlat bankining 1961—1992-yillar nusxasidagi qiymati 200, 500 va 1000 rubl boʻlgan qogʻoz pullarini muomalaga chiqarishni toʻxtatsin hamda korxonalar, birlashmalar, tashkilotlarning shu qiymatdagi qogʻoz pullarning kassalardagi qoldiqlarini topshirish tartibini belgilasin. 5. Oʻzbekiston Respublikasining Moliya vazirligi, Markaziy banki va Jamgʻarma banki aholining omonatlaridan “Soʻm-Kuponlar” berish tartibi va muddatlari toʻgʻrisida Vazirlar Mahkamasiga takliflar kiritsinlar. 6. Oʻzbekiston Respublikasining Markaziy banki, Jamgʻarma banki, Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari ushbu qarorning ijrosi ustidan qattiq nazoratni taʼminlasinlar.